**แอนะล็อกออเรอ** (อังกฤษ: Analog Horror) หรือ **ความสยองขวัญในรูปแบบสัญญาณแอนะล็อก** เป็นประเภทย่อยของกลวิธีเรื่องเล่าแนวสยองขวัญและเป็นประเภทย่อยของรูปแบบการถ่ายทำภาพยนตร์และวิดิโอในลักษณะฟาวด์ฟุตเทจ แอนะล็อกออเรอไม่ทราบปีที่กำเนิดอย่างแน่ชัด แต่คาดว่ามีจุดกำเนิดราวต้นคริสต์ศตวรรษที่ 21 หรืออาจมีจุดกำเนิดขึ้นในต้นปี พ.ศ. 2553

ลักษณะเฉพาะ
-----------

แอนะล็อกออเรอมีลักษณะเฉพาะคือกราฟิกที่มีความละเอียดต่ำ ข้อความและรูปภาพลึกลับ รวมถึงองค์ประกอบที่ชวนให้นึกถึงระบบโทรทัศน์แบบแอนะล็อกหรือวิดิโอเทปในช่วงปลายคริสต์ศตวรรษที่ 20 โดยปกติแล้วฉากในวิดิโอประเภทนี้มักนำแบบมาจากยุคคริสต์ทศวรรษที่ 1960 จนถึงคริสต์ทศวรรษที่ 1990 เพื่อให้เข้ากับบรรยากาศ ด้วยเหตุนี้รูปแบบวิดิโอประเภทดังกล่าวจึงถูกตั้งชื่อว่า "แอนะล็อกออเรอ" เนื่องจากผสมผสานความสยองขวัญควบคู่กับลักษณะการบันทึกภาพและวิดิโอในยุคแอนะล็อกได้เป็นอย่างดี

มีการตั้งข้อสันนิษฐานว่า แอนะล็อกออเรออาจได้รับอิทธิพลมาจากภาพยนตร์แนวสยองขวัญทั่วไป อาทิ *สอดรู้ สอดเห็น สอดเป็น สอดตาย*, *เดอะริง* รวมไปถึงภาพยนตร์ซีรีส์ *อินแลนด์เอมไพรส์* กำกับโดยเดวิด ลันช์ ในตอน *โนทรอตโรด* และ *เพทสคอป* ซึ่งเป็นภาพยนตร์สั้นมีการปรากฎรูปแบบแอนะล็อกออเรออยู่ ก่อนที่จะแพร่หลายไปในรูปแบบวิดิโอเกมในเวลาต่อมา

แอนะล็อกออเรอมักมีความยาวประมาณหนึ่งถึงสิบห้านาที ไม่มีกฎตายตัวและมักจะยืดหยุ่นแล้วแต่ธีมของวีดีโอรวมถึงจินตนาการของผู้สร้างสรรค์ มีหลากหลายเนื้อหาทั้งประเภทประกาศเตือนภัยจากธรรมชาติ การส่งสัญญาณด้วยระบบที่แปลกประหลาด รวมถึงการเล่าประวัติศาสตร์แบบโลกคู่ขนานซึ่งชวนให้เกิดความกลัวจากความไม่รู้ของผู้ชม

ประวัติศาสตร์
-------------

แอนะล็อกออเรอถูกสันนิษฐานว่าอาจเป็นประเภทย่อยของคริปปีปาสตา โดยมีการบันทึกว่าแอนะล็อกออเรอมีจุดกำเนิดในช่วงต้นคริสต์ทศวรรษที่ 2000 แต่เป็นรูปธรรมใน พ.ศ. 2553 จากวิดิโอ *โนทรอตโรด* ของสตีเฟน แชมเปอเรน สื่อประเภทนี้เริ่มเป็นที่นิยมหลังการปรากฎตัวของช่องยูทูบ **โลคัลฟิฟตีเอต** เมื่อปี พ.ศ. 2558 ซึ่งเจ้าของคือคริสต์ สตัฟ โดยมีแนวคิด "แอนะล็อกออเรอ ที่ 476 เมกกะเฮิร์ตซ์" ซึ่งทำให้เป็นต้นแบบของวิดิโอประเภทนี้ที่ตามมาอย่าง *เดอะแมนเดลาแคตะล็อค* *เดอะว็อลเทนไฟล์* รวมไปถึง **กรายนา กชือบุฟ ทีวี (kraina grzybów tv)** ซึ่งเป็นช่องยูทูบสัญชาติโปแลนด์ สื่อประเภทนี้เคยมีแนวคิดจะเผยแพร่ในเน็ตฟลิกซ์ เมื่อปี พ.ศ. 2563 โดย *อาร์ชีฟเอตตีวัน* ซึ่งเป็นพอตแคสต์แนวสยองขวัญ แต่ต่อมาได้ถูกยกเลิกไป

ตัวอย่าง
--------

### โลคัลฟิฟตีเอต

คริสต์ สตัฟ ได้ผลิตวิดิโอชุดภายใต้ช่องยูทูบ ***โลคัลฟิฟตีเอต (Local 58)*** ซึ่งเป็นการสมมติชื่อสถานีโทรทัศน์แห่งหนึ่งที่มักถูกแย่งสัญญาณจากแหล่งปริศนาเป็นประจำ และเนื้อหาส่วนมากมักมีความเกี่ยวพันกับความเชื่อเรื่องของพระจันทร์ โดยวิดิโอแรกถูกเผยแพร่ในปลายเดือนตุลาคม พ.ศ. 2560 ช่วงเทศกาลฮาโลวีน

### เจมินายโฮมเอนเตอร์เทนเมนต์

***เจมินายโฮมเอนเตอร์เทนเมนต์ (Gemini Home Entertainment)*** เป็นผลงานวิดิโอชุดที่เผยแพร่บนยูทูบโดยเดมี อโปฟ ซึ่งเปิดตัวใน พ.ศ. 2562 โดยสมมติตัวเองให้เป็นบริษัทจัดจำหนายเทปวิดิโอที่บันทึกเหตุการณ์ที่ผิดปกติมากมายที่เกิดขึ้นทั่วโลก รวมถึงการปรากฏตัวของสิ่งมีชีวิตต่างดาวที่อันตรายต่อสหรัฐและการโจมตีระบบสุริยะอย่างต่อเนื่องโดยดาวเคราะห์ชื่อ ดิ *ไอริส (The Iris)* โดยวิดิโอชุดนี้ได้รับแรงบันดาลใจจากตำนานพื้นบ้านของชนพื้นเมืองอเมริกันเกี่ยวกับสกินวอล์กเกอร์และเวนดิโก

### เดอะแมนเดลาแคตะล็อค

***เดอะแมนเดลาแคตะล็อค (The Mandela Catalogue)*** เป็นวิดิโอชุดที่เผยแพร่บนยูทูบโดยอเล็กซ์ คิสเตอร์ ในปี พ.ศ. 2563 โดยมีเนื้อหาเกี่ยวกับภัยอันตรายในเทศมณฑลแมนเดลา รัฐวิสคอนซินในช่วงคริสต์ทศวรรษที่ 1990 ซึ่งถูกคุกคามโดยผู้บุกรุกปริศนาที่ไม่มีตัวตนที่เรียกกันว่า *"อัลเทอร์เนต (อังกฤษ: Alternate(s))"* ที่มีความสามารถในการปลอมตัว เลียนแบบตัวต้นแบบได้ อีกทั้งยังสามารถบังคับให้ผู้คนกระทำอัตวินิบาตกรรมรวมถึงควบคุมสัญญาณวิทยุและโทรทัศน์ได้

แอนะล็อกออเรอในประเทศไทย
------------------------

**แซนไบรต์** ช่องยูทูบช่องหนึ่งในประเทศไทยได้อัปโหลดวิดิโอประเภทดังกล่าวภายใต้ชื่อ *ไทยแอนะล็อกออเรอ – การประกาศฉุกเฉิน (ฉบับภาษาไทย)* ซึ่งแปลมาจาก *คอนทิเจนซี* ของโลคัลฟิฟตีเอต โดยถูกเผยแพร่เมื่อวันที่ 3 พฤศจิกายน พ.ศ. 2564 ซึ่งมียอดเข้าชมร่วม 338,503 ครั้ง (ณ วันที่ 29 มีนาคม พ.ศ. 2566) หลังจากนั้นได้มีช่องยูทูบที่ผลิตวิดิโอประเภทดังกล่าวตามมาได้แก่ **เฮียส์เตอร์ทีวี** ซึ่งเผยแพร่วิดิโอประเภทนี้เป็นครั้งแรกในวันที่ 17 พฤศจิกายน พ.ศ. 2564 ภายใต้ชื่อ *การนอนหลับอย่างแท้จริง* ซึ่งแปลมาจากวิดิโอ *เรียลสลีฟ* ของโลคัลฟิฟตีเอต หลังจากนั้นเขามีผลงานประเภทดังกล่าวที่เป็นที่รู้จักตามมาภายหลัง อาทิ *บทพระรอง* *กระสืออาละวาดที่เดิมบาง* และ *บันทึกรักดา-เชษฐ์* ซึ่งเป็นเรื่องราวของความขัดแย้งระหว่าง **พิเชษฐ์ สมภักดี** และ **ดาริกา สุรศักดิ์ช่วงโชติ** สองสามีภรรยาคู่หนึ่ง รวมไปถึง *ไข้ผีห่า* ที่มีเนื้อหาเกี่ยวกับโรคระบาดชนิดหนึ่งที่ไม่มีทางรักษา *สายที่คุณไม่ควรรับ* ซึ่งดัดแปลงมาจาก *เวทเทอร์เซอร์วิส* ของโลคัลฟิฟตีเอต และ *แบบทดสอบต้องห้ามของวิมานสีชมภู*

อ้างอิง
-------

1. ↑  Wehs, Garet (2022-02-22). "Analog horror: The bizarre and the unsettling". *The Signal* (ภาษาอังกฤษแบบอเมริกัน). Georgia State Signal. สืบค้นเมื่อ 2023-01-26.
2. ↑  Maison, Jordan (14 October 2022). "Everything there is to know about the analog horror genre". *Videomaker*. สืบค้นเมื่อ 6 February 2023.
3. ↑  Kok, Nestor (March 18, 2022). "Ghosts in the Machine: Trick-Editing, Time Loops, and Terror in "*No Through Road*"". *F Newsmagazine*. สืบค้นเมื่อ March 18, 2022. "*No Through Road*" has amassed over two million views, spawned three sequels, and is considered a foundational work for both analog horror enthusiasts and indie found footage buffs.
4. ↑  Cases, Kenneth (2022-09-16). "Local 58: The Analog Horror Series (An Introduction)". *Robots.net* (ภาษาอังกฤษแบบอเมริกัน). Robots.net. สืบค้นเมื่อ 2023-01-26.
5. 1 2  Szczesniak, Alicia (2022-01-13). "A look into analog horror". *The Post* (ภาษาอังกฤษแบบอเมริกัน). The Post, Athens OH. สืบค้นเมื่อ 2023-01-26.
6. ↑  Saucier, Emily (2022-04-25). "What Makes Things Creepy?". *The Delta Statement*. Delta State University. สืบค้นเมื่อ 2023-01-26.
7. ↑  Evangelista, Chris (2022-01-11). "Archive 81 Review: Analog Horrors Haunt Netflix's Uneven New Supernatural Series". *SlashFilm.com* (ภาษาอังกฤษแบบอเมริกัน). Static Media. สืบค้นเมื่อ 2023-01-26.
8. ↑  Heath, David (2023-01-24). "12 Scariest Analog Horror Series". *Game Rant*. gamerant.com. สืบค้นเมื่อ 2023-01-26.
9. ↑  Peters, Lucia (November 16, 2020). "The Weird Part Of YouTube: The Making Of "*No Through Road*" And The Power Of Unanswered Questions". *The Ghost in My Machine*. คลังข้อมูลเก่าเก็บจากแหล่งเดิมเมื่อ November 16, 2020. สืบค้นเมื่อ November 16, 2020.
10. ↑  Moyer, Philip (2020-03-18). "There's Something Hiding in Petscop". *EGM*. EGM Media LLC. สืบค้นเมื่อ 2023-01-26.
11. ↑  เมื่อความเก่าทำให้เราหลอน รู้จัก Analog Horror การเล่าเรื่องสยองขวัญที่เล่นกับภาพจำในยุคอนาล็อก
12. 1 2  Analog Horror วีดีโอแนวสยองขวัญชวนหลอนประกอบสร้างจากฟุตเตจยุคม้วนวีดีโอ
13. ↑  Tee, Samiee (2022-05-28). "Public Memory: Crafting Analog Horror in Video Games". *Uppercut* (ภาษาอังกฤษแบบอเมริกัน). Uppercut. คลังข้อมูลเก่าเก็บจากแหล่งเดิมเมื่อ 2023-01-04. สืบค้นเมื่อ 2023-01-26.
14. ↑  Romanchick, Shane (2021-11-30). "'Archive 81' Images Reveal a Time-Bending Horror Show on Netflix". *Collider*. สืบค้นเมื่อ 2021-12-21.
15. ↑  Andreeva, Nellie (2022-03-24). "*Archive 81* Canceled By Netflix After One Season". *Deadline Hollywood*. Deadline Hollywood, LLC. สืบค้นเมื่อ 2022-03-24.
16. ↑  Levesque, Eamon (2021-10-29). "This Halloween's Scariest Horror Movie Is a YouTube Series By a Wisconsin 18 Year-Old". *GQ* (ภาษาอังกฤษแบบอเมริกัน). Condé Nast. สืบค้นเมื่อ 2023-01-26.
17. ↑  Kok, Nestor (2022-02-04). "Ghosts in the Machine: Examining the Origins of Analog Horror in "CH/SS"". *F Newsmagazine* (ภาษาอังกฤษ). School of the Art Institute of Chicago. สืบค้นเมื่อ 2023-01-26.
18. ↑  Kok, Nestor (2022-02-15). "Ghosts in the Machine: Archiving the End of the World with "Gemini Home Entertainment"". *F Newsmagazine* (ภาษาอังกฤษ). School of the Art Institute of Chicago. สืบค้นเมื่อ 2023-01-26.
19. ↑  Levesque, Eamon (October 29, 2021). "This Halloween's Scariest Horror Movie Is a YouTube Series By a Wisconsin 18 Year-Old". *GQ* (ภาษาอังกฤษแบบอเมริกัน). สืบค้นเมื่อ December 17, 2021.
20. ↑  *The Mandela Catalogue Vol. 1*, สืบค้นเมื่อ 2023-10-04
21. ↑  Herester TV ความหลอนฉบับ "ภาพ" และ "เสียง" สัญชาติไทย

แหล่งข้อมูลอื่น
---------------

* Herester TV
* Y2K กับความสยองขวัญบนทีวี